I England var det vanlig å drikke øl rundt den brennende julekubben. Fra Yorkshire blir det fortalt at en kunne sitte rundt kubben og fortelle historier om skrømt eller spille kort. Like før kveldsmåltidet slukket en alle lys. Den yngste personen i laget tente så to levende lys fra julekubben, og alle var stille og ønsket seg noe. Ingen andre lys måtte tennes den natten, og lysene måtte brenne helt ned.